Document ID: 31986R1162

KOMISSION ASETUS (ETY) N:o 1162/86,
annettu 22 päivänä huhtikuuta 1986,
täydentävän kaupan järjestelmän soveltamista koskevista yksityiskohtaisista säännöistä annetun asetuksen (ETY) N:o 574/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Espanjan ja Portugalin liittymisasiakirjan,
ottaa huomioon täydentävän kaupan järjestelmän soveltamista koskevista yleisistä säännöistä 25 päivänä helmikuuta 1986 annetun neuvoston asetuksen (ETY) N:o 569/86() ja erityisesti sen 7 artiklan,
ottaa huomioon Espanjan ja Portugalin väliseen maataloustuotteiden kauppaan sovellettavasta järjestelmästä 20 päivänä joulukuuta 1985 annetun neuvoston asetuksen (ETY) N:o 3792/85() ja erityisesti sen 13 artiklan,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 3793/85(), ja erityisesti sen 12 artiklan 2 kohdan, 15 artiklan 5 kohdan, 16 artiklan 6 kohdan ja 24 artiklan sekä maataloustuotteiden alan yhteisestä markkinajärjestelystä annettujen muiden asetusten vastaavat säännökset,
sekä katsoo, että
täydentävän kaupan järjestelmän soveltamista koskevista yksityiskohtaisista säännöistä 28 päivänä helmikuuta 1986 annetussa komission asetuksessa (ETY) N:o 574/86() säädetään erityismerkintöjen tekemisestä TKJ-todistuksen 20 a kohtaan sen jäsenvaltion merkitsemiseksi, jossa mainittu todistus on voimassa; TKJ-todistus edellyttää niiden maataloustuotteiden kulutukseen saattamista, joiden tullioikeudellinen asema on T2 tai T2 ES tai T2 PT sen jäsenvaltion mukaan, jossa TKJ-todistus on esitettävä,
hallinnollisen yhteistyön menetelmistä tavaroiden vapaan liikkuvuuden varmistamiseksi siirtymäkautena toisaalta yhteisön, sellaisena kuin se on 31 päivänä joulukuuta 1985, ja toisaalta Espanjan ja Portugalin sekä näiden kahden uuden jäsenvaltion välisessä kaupassa 20 päivänä helmikuuta 1986 annetun komission asetuksen (ETY) N:o 409/86() 18 artiklassa säädetään mahdollisuudesta antaa jälkikäteen T2 L ES- tai T2 L PT -asiakirja maataloustuotteille, joiden mukana on AE 1 -tavaratodistus tai AE 2 -lomake taikka EUR 1 -tavaratodistus tai EUR 2 -lomake,
on suotavaa säätää, että jossain jäsenvaltiossa täydentävään kaupan järjestelmään kuuluvat maataloustuotteet, joiden mukana on AE 1 -tavaratodistus tai AE 2 -lomake taikka EUR 1 -tavaratodistus tai EUR 2 -lomake, olisi myös saatettava kyseisessä jäsenvaltiossa kulutukseen TKJ-todistuksella, koska mainittujen todistusten tai lomakkeiden haltija voi saada T2 L ES- tai T2 L PT -asiakirjat jälkikäteen, ja
tässä asetuksessa säädetyt toimenpiteet ovat kaikkien kyseisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 574/86 5 artikla seuraavasti.
1. Lisätään 1 kohtaan alakohta seuraavasti:"Toisen alakohdan säännöksiä sovelletaan myös tuotteisiin, joiden mukana on AE 1 -tavaratodistus tai AE 2 -lomake."
2. Lisätään 2 kohtaan alakohta seuraavasti:
"Toisen alakohdan säännöksiä sovelletaan myös tuotteisiin, joiden mukana on AE 1 -tavaratodistus tai AE 2 -lomake taikka EUR 1 -tavaratodistus tai EUR 2 -lomake."
3. Lisätään 3 kohtaan alakohta seuraavasti:
"Toisen alakohdan säännöksiä sovelletaan myös tuotteisiin, joiden mukana on AE 1 -tavaratodistus tai AE 2 -lomake."
4. Lisätään 4 kohtaan alakohta seuraavasti:
"Toisen alakohdan säännöksiä sovelletaan myös tuotteisiin, joiden mukana on EUR 1 -tavaratodistus tai EUR 2 -lomake."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä maaliskuuta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä huhtikuuta 1986.

Labels: 3
18
6